**Zmluva o dielo č. 2/2019**

**Čl. I**

**Zmluvné strany**

 Objednávateľ :

 **Spojená škola**

Tokajícka 24,821 03 Bratislava

v zastúpení: RNDr. Miroslav Marušic, riaditeľ školy

Bankové spojenie: Štátna pokladnica

Číslo účtu: SK21 8180 0000 0070 0047 3504

 IČO: 30866499

 DIČ: 2022233719

 (v ďalšom objednávateľ)

 Zhotoviteľ:

  **LigGas, s.r.o.**

 Záhradná 590/34, 900 23 Viničné

 v zastúpení: Štefa Ligyak

 Bankové spojenie: Všeobecná úverová banka, a.s.

 Číslo účtu: SK62 02000000 00226927 4855

 IČO: 36741809

 DIČ: SK2022326308

Mobil: 0911716136

(v ďalšom zhotoviteľ)

**Čl. II**

**Predmet zmluvy**

1. Predmetom tejto zmluvy sú zemné práce pre elektrorozvod NN medzi objektmi **v areáli** **Spojenej školy na Tokajíckej ul. č. 24 v Bratislave** v rozsahu výkazu výmer, ktorý tvorí prílohu č. 1 tejto zmluvy. Zhotoviteľ vyhotoví dielo vrátane dodania všetkého materiálu, zabezpečenia dopravy a znovu zatrávnenia pôvodných trávnych porastov.

**Čl. III**

**Termíny a miesto plnenia**

1. Zhotoviteľ sa zaväzuje dodať celé dielo v rozsahu Čl. II tejto zmluvy a požadovanej kvalite vrátane odstránenia zistených závad do 16.08.2019.
2. Objednávateľ sprístupní priestory pre účel dohodnutých prác do 22.07.2019.

**Čl. IV**

**Cena za predmet zmluvy a platobné podmienky**

1. Celková cena diela je stanovená dohodou zmluvných strán v sume **15.981,29 Eur** (slovom –pätnásťtisícdeväťstoosemdesiat jeden-eur a -dvadsaťdeväť- centov) vrátane DPH.
2. Cena diela je stanovená v súlade s cenovou ponukou zo dňa 31. 05. 2019 (príloha č. 2).
3. Cenu diela uhradí objednávateľ na základe predloženej faktúry v čase jej splatnosti.
4. Faktúra bude vystavená a doručená zhotoviteľom objednávateľovi až po odovzdaní a prevzatí diela.
5. Súčasťou podmienok pre vyplatenie diela je spísaná zápisnica zmluvných strán o odovzdaní a prevzatí diela a o odstránení prípadných nedorobkov.

**Čl. V**

**Záručné a servisné podmienky**

1. Zhotoviteľ poskytuje na dielo, ktoré je predmetom tejto zmluvy, záruku 36 mesiacov odo dňa jeho prevzatia.
2. Zhotoviteľ je povinný reagovať iba na písomnú reklamáciu objednávateľa a následne po jej obdržaní dohodnúť s objednávateľom spôsob a  lehotu odstránenia reklamovanej vady  v čo najkratšom technicky možnom čase, najneskôr však do 30 dní.
3. Počas doby uvedenej v bode 1. tohto článku je každá záručná oprava, resp. výmena komponentov bezplatná, s výnimkou prípadu, že poškodenie, resp. znefunkčnenie diela, ktoré je predmetom tejto zmluvy, bolo spôsobené neodborným zásahom, resp. neodborným užívaním diela objednávateľom, alebo živelnou pohromou.

**Čl. VI.**

**Podmienky zhotovenia diela**

1. Zhotoviteľ je povinný realizovať všetky práce v súlade s predmetom zmluvy v predpísanej kvalite podľa platných noriem SR.
2. Pri nedodržaní kvality, meškaní s prácami, alebo opakovanom nedodržiavaní zmluvných podmienok, môže objednávateľ od zmluvy odstúpiť.
3. Zhotoviteľ preberá v plnom rozsahu zodpovednosť za vlastné riadenie postupu prác, za bezpečnosť a ochranu zdravia vlastných pracovníkov a ostatných osôb ním pozvaných do vybraných objektov objednávateľa počas realizácie diela a za sledovanie a dodržiavanie predpisov bezpečnosti práce a ochrany zdravia pri práci.
4. Zhotoviteľ preberá v plnom rozsahu zodpovednosť za prípadné škody ním spôsobené objednávateľovi počas realizácie diela.
5. Akékoľvek mimoriadne skutočnosti, hlavne vo vzťahu k termínom realizácie prác, ich rozsahu a kvalite je zhotoviteľ povinný objednávateľovi oznámiť bez zbytočného odkladu.

**Čl. VII**

 **Sankcie**

1. V prípade oneskorenia odovzdania predmetu tejto zmluvy zhotoviteľ zníži dohodnutú celkovú cenu za kompletné dielo o pokutu vo výške 0,05 % z hodnoty diela za každý deň omeškania.
2. V prípade oneskorenej úhrady faktúry je objednávateľ povinný uhradiť zhotoviteľovi poplatok z omeškania vo výške 0,05 % z hodnoty neuhradenej faktúry za každý deň omeškania.

**Čl. VIII**

**Záverečné ustanovenia**

1. Zmluva nadobúda platnosť dňom podpisu oboma zmluvnými stranami.
2. Zmluvu je možné zmeniť len obojstranne odsúhlasenými a písomnými dodatkami tejto zmluvy.
3. Pokiaľ nie je v tejto zmluve dohodnuté inak, riadia sa právne pomery z nej vyplývajúce ustanoveniami obchodného zákonníka.
4. Obidve zmluvné strany prehlasujú, že sa oboznámili s obsahom tejto zmluvy, že nebola dohodnutá v tiesni ani za inakšie nevýhodných podmienok a že ju uzavreli z vlastnej vôle, určite, vážne a zrozumiteľne.
5. Táto zmluva je vyhotovená v štyroch rovnopisoch, z ktorých každá zo zmluvných strán dostane po dva exempláre.

V Bratislave 15. 07. 2019

 ……………………………………….. ………………………………………

zhotoviteľ objednávateľ